Diari Oficial de la Generalitat Valenciana


Sumari del DOGV 2132, del 27-10-1993 (1993/829583)

ORDRE de 4 d'octubre de 19n3, de la Conselleria de Sanitat i Consum, per la qual crea la Comissió d'Oficines de Farmàcia.
-------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/10/04/(1)/dof/vci/html**

### Dades del document

Número de DOGV
:   2132

Data del DOGV
:   27-10-1993

Secció del DOGV
:   DISPOSICIONS GENERALS

Número del document
:   1993/829583


Data del document
:   04-10-1993

Organisme emissor
:   Conselleria de Sanitat i Consum

Tipus de document
:   Ordre

Ordre de 4 d'octubre de 1993, de la Conselleria de Sanitat i Consum, per la qual crea la Comissió d'Oficines de Farmàcia.  
La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en dur a terme una revisió profunda de la legislació anterior, ha modificat el procediment administratiu pel qual es regulava el procés d'autorització i de trasllat d'oficines de farmàcia. Aquest procés, excessivament lent i complex, frustrava l'aspiració legítima de les persones que sol·licitaven d'obtenir una resposta ràpida a llurs pretensions d'instal·lació d'aquests establiments sanitaris.  
L'objectiu de la comissió que crea i regula aquesta ordre és, precisament, tal com expressa l'article tercer, de millorar el procés administratiu esmentat, simplificant-lo al màxim, i de proposar vies de solució als problemes que hi ha quan aquests excedesquen el procediment administratiu comú i els calguen reformes normatives.  
Per tot això, i fent ús de les facultats conferides en l'article 44 de la Llei 5/1983, de 30 de desembre, de Govern Valencià,  
ORDENE  
Article primer  
Es crea la Comissió d'Oficines de Farmàcia.  
Article segon  
La comissió a què es refereix l'article anterior la integraran els membres següents:  
- El Secretari General de la Conselleria de Sanitat i Consum, que en serà el president.  
- El Cap de l?Arca de Planificació Sanitària.  
- El Cap del Servei d'Ordenació Sanitària.  
- El Cap del Servei Jurídic.  
- Una persona titulada superior llicenciada en Dret, del  
Servei Jurídic.  
- Una persona titulada superior llicenciada en Dret, del Servei d'Ordenació Sanitària.  
El secretari de la comissió serà designat entre els seus membres mitjançant un acord d'aquesta.  
Article tercer  
Són funcions de la Comissió d'Oficines de Farmàcia:  
1. Proposar al Conseller de Sanitat i Consum les directrius per a la reforma de la normativa reguladora dels establiments farmacèutics.  
2. Informar sobre els expedients d'autoritzacions i trasllats d'oficines de farmàcia, i estudiar mesures que tendesquen a eliminar els obstacles que es produesquen en la tramitació d'aquests expedients   
3. Determinar els criteris i proposar les mesures que conduesquen a aconseguir la coordinació necessària entre els òrgans que intervenen en la tramitació dels expedients, derivada de l'atribució de les competències per a tramitar i resoldre les sol·licituds d'autorització i de trasllat d'oficines de farmàcia en els col·legis oficials de farmacèutics d'Alacant, Castelló i València, i la resolució dels recursos que, derivats d'aquests expedients, es presenten davant el Conseller de Sanitat i Consum.  
4. Totes les funcions consultives i assessores que li encomane el Conseller de Sanitat i Consum en relació amb les finalitats perseguides per la Comissió d'Oficines de Farmàcia, en el marc de la legalitat i per a una major eficàcia administrativa en la prestació del servei públic d'assistència farmacèutica als ciutadans.  
5. Elevar al Conseller de Sanitat i Consum els projectes normatius que es desenvolupen en execució de les anteriors funcions.  
Article quart  
La Comissió d'Oficines de Farmàcia tindrà la seua seu en la Conselleria de Sanitat i Consum, i les seues reunions tindran una periodicitat quinzenal, d'acord amb el calendari que hi establirà el secretari general, llevat de convocatòria específica feta pel Conseller de Sanitat i Consum o pel mateix president de la comissió. En la seua actuació s'adaptarà a les normes de funcionament dels òrgans col·legiats.  
Article cinquè  
Podran ser convidats a participar en les sessions de la comissió les persones o organismes que el Conseller de Sanitat i Consum o el president de la comissió consideren adients per al millor acompliment de les seues funcions.  
DISPOSICIÓ FINAL  
S'autoritza el Secretari General de la Conselleria de Sanitat i Consum perquè adopte les disposicions escaients per al desplegament i l?execució d'aquesta ordre.  
València, 4 d'octubre de 1993  
El Conseller de Sanitat i Consum,   
JOAQUIN COLOMER SALA


Còpia Permalink ELI